JP Morgan Chase &amp; Co 13 sentabrda bo‘lib o‘tgan savdolarda eng yuqori baholangan moliya muassasasi bo‘ldi, deb xabar qilmoqda Bloomberg agentligi. Aniqlik kiritilishicha, JP Morgan Amerikaning Wells Fargo bankini ortda qoldirib, shunday natijani qayd etmoqda. Soxta kredit kartalari chiqargani uchun jarimaga tortilgan Wells Fargo banki aksiyalari AQSh birjalarida 3 foizdan ko‘proq qiymatini yo‘qotib, savdolar yopilishi chog‘ida aksiyalarining har biri 46,96 dollardan sotilgan. Shu bilan, bankning bozor qiymati 236,9 mlrd dollarga tushgan. JP Morgan bankining bu boradagi ko‘rsatkichi ayni chog‘da 240,3 mlrd dollarni tashkil etayapti.